(3)Komissio julkaisi 2 päivänä kesäkuuta 2021 asetuksen (EU) N:o 1176/2011 5 artiklan nojalla laaditun Saksaa koskevan perusteellisen tarkastelun. Tekemänsä analyysin perusteella komissio päätteli, että Saksan makrotaloudessa on epätasapainoja, joilla on rajat ylittävää merkitystä, ja erityisesti, että vaihtotaseen ylijäämä pysyttelee edelleen korkeana, mikä kertoo investointien vähäisestä tasosta suhteessa säästöihin.

(22)Elpymis- ja palautumissuunnitelma sisältää asetuksen (EU) 2021/241 19 artiklan 3 kohdan e alakohdan ja liitteessä V olevan 2.5 jakson mukaisesti toimenpiteitä, joilla suuressa määrin (luokitus A) edistetään vihreää siirtymää, mukaan lukien luonnon monimuotoisuus, tai siitä johtuviin haasteisiin vastaamista. Ilmastotavoitteita tukevat toimenpiteet ovat määrältään vähintään 42 prosenttia suunnitelman kokonaismäärärahoista asetuksen (EU) 2021/241 liitteessä VI esitetyn menetelmän mukaisesti laskettuna. Kuten asetuksen (EU) 2021/241 17 artiklassa edellytetään, elpymis- ja palautumissuunnitelman on oltava johdonmukainen niiden tietojen kanssa, jotka on sisällytetty kansalliseen energia- ja ilmastosuunnitelmaan 2030.

(20)Elpymis- ja palautumissuunnitelmalla puututaan sosiaalisiin haavoittuvuuksiin ja edistetään sosiaalista yhteenkuuluvuutta monenlaisilla toimenpiteillä, joilla tuetaan myös Euroopan sosiaalisten oikeuksien pilarin periaatteiden täytäntöönpanoa. Lapsiperheiden odotetaan hyötyvän suunnitelmaan sisältyvistä toimenpiteistä, kuten lastenhoitopalvelujen lisäämisestä 90 000 uudella paikalla, mikä on tervetullutta ottaen huomioon käytettävissä olevien paikkojen vajauksen. Pandemian vuoksi jälkeen jääneille oppilaille annettavalla ylimääräisellä tukiopetuksella on tarkoitus tavoittaa neljäsosa kaikista oppilaista. Jotta voidaan tukea oppisopimusjärjestelmää, johon pandemia on vaikuttanut kielteisesti, suunnitelmaan sisältyy taloudellisia kannustimia yrityksille pitää palveluksessaan ja palkata oppisopimuskoulutettavia, mikä edistää nuorisotakuun toteuttamista. Vuoden 2021 sosiaalitakuutoimenpiteen myötä suunnitelmalla autetaan ehkäisemään Saksan korkeiden välillisten työvoimakustannusten nousua asettamalla sosiaaliturvamaksuille 40 prosentin yläraja. Suunnitelmassa sitoudutaan myös kehittämään digitaalinen eläkeportaali, jonka on määrä tukea kansalaisia eläkesuunnittelussa tarjoamalla yleiskuva heidän yksilöllisestä eläketurvastaan. Suunnitelmaan sisältyy myös terveydenhuoltojärjestelmän toiminnan parantamiseen tähtääviä toimenpiteitä, joiden odotetaan hyödyttävän koko yhteiskuntaa.

(18)On odotettavissa, että elpymis- ja palautumissuunnitelmalla on asetuksen (EU) 2021/241 19 artiklan 3 kohdan c alakohdan ja liitteessä V olevan 2.3 jakson mukaisesti suuria vaikutuksia (luokitus A) Saksan kasvupotentiaalin, työpaikkojen syntymisen sekä taloudellisen, sosiaalisen ja institutionaalisen palautumiskyvyn lujittumiseen ja Euroopan sosiaalisten oikeuksien pilarin täytäntöönpanoon muun muassa siten, että se edistää lapsia ja nuoria koskevia toimintapolitiikkoja sekä lieventää covid-19-kriisin taloudellisia ja sosiaalisia vaikutuksia, jotta voidaan lisätä taloudellista, sosiaalista ja alueellista yhteenkuuluvuutta ja lähentymistä unionissa.

(14)Suunnitelman täytäntöönpanon odotetaan tukevan useiden sellaisten maakohtaisten suositusten noudattamista, jotka liittyvät investointien lisäämiseen ja hallinnollisen rasituksen vähentämiseen, sillä suunnitelman tavoitteena on vähentää merkittävästi investointien pullonkauloja ja vauhdittaa investointeja. Odotettavissa on, että erityisesti maahan perustettu liittovaltion ja osavaltioiden tasolla toimiva tehokkaan ja kansalais- ja yritysystävällisen hallinnon yhteinen työryhmä, paikallisviranomaisille suunnattava tuki PD – Berater der öffentlichen Hand GmbH (Partnerschaft Deutschland) -palvelun kautta, jotta nämä voivat panna investointirahoituksen täytäntöön tehokkaasti, sekä lainsäädäntötoimet, joilla nopeutetaan suunnittelu- ja lupamenettelyjä, tehostavat julkisia investointeja ja edistävät yksityisiä investointeja. Lisäksi investointien odotetaan lisääntyvän, mikä heijastaa suunnitelmassa esitettyjä sitoumuksia tukea hiilestä irtautumista ja vetypohjaisia ratkaisuja, joissa keskitytään uusiutuvaan vetyyn, myös toteuttamalla kestävään liikkuvuuteen liittyviä toimenpiteitä, kuten investointeja päästöttömiin ajoneuvoihin ja latausasemiin, tutkimukseen ja kehittämiseen sekä talouden, myös pk-yritysten, koulutuksen, terveydenhuollon ja julkishallinnon digitalisaatioon.

(10)Elpymis- ja palautumissuunnitelmalla tuetaan asianmukaisen tasapainoisesti kaikkia asetuksen (EU) 2021/241 3 artiklassa tarkoitettuja kuutta pilaria. Siinä painotetaan voimakkaasti vihreää siirtymää: ilmastonsuojeluun liittyvien toimenpiteiden, mukaan lukien liikkuvuutta ja asumista koskevien keskeisten toimenpiteiden, osuus on vähintään 42 prosenttia määrärahoista. Digitaalialan tavoitetaso asetetaan suunnitelmassa vieläkin korkeammalle, sillä sen osuus on vähintään 52 prosenttia määrärahoista, jotka kohdennetaan teollisuuden, koulutuksen, sosiaalipolitiikan, terveydenhuollon ja julkishallinnon aloille. Investoinneilla ja uudistuksilla pyritään poistamaan hallinnollisia pullonkauloja, jotta voidaan helpottaa investointeja ja edistää älykästä, kestävää ja osallistavaa kasvua, mikä hyödyttää samalla myös pk-yrityksiä. Sosiaalista yhteenkuuluvuutta edistetään erilaisilla toimenpiteillä, joilla nykyaikaistetaan julkishallintoa ja tuetaan heikommassa asemassa olevia ryhmiä, rajoitetaan sosiaaliturvamaksuja ja vahvistetaan koulutusta ja osaamista erityisesti tukemalla koulutuksen digitalisointia. Suunnitelmassa keskitytään voimakkaasti investointien edistämiseen ja investointien pullonkaulojen poistamiseen, minkä odotetaan auttavan paikallisviranomaisia vastaamaan infrastruktuurihaasteisiin ja siten lisäämään alueellista yhteenkuuluvuutta. Julkishallinnon uudistukset ja terveydenhuoltojärjestelmän vahvistamiseen tähtäävät investoinnit parantavat palautumis- ja selviytymiskykyä, samoin kuin toimenpiteet julkisten palvelujen digitalisoimiseksi ja nykyaikaistamiseksi ja investointien esteiden vähentämiseksi. Erilaiset osaamiseen liittyvät toimenpiteet hyödyttävät seuraavaa sukupolvea.

(38)Saksan elpymis- ja palautumissuunnitelmassa kuvattu sisäisen valvonnan järjestelmä perustuu vahvasti olemassa oleviin kansallisiin tarkastusprosesseihin ja -rakenteisiin, minkä johdosta toimeksiannot ja hallinnolliset valmiudet ovat asianmukaiset. Sisäisen valvonnan tehtävien suorittamiseksi on yksilöity selkeät toimijat eli valtiovarainministeriön koordinointiyksikkö, kunkin ministeriön sisäisen valvonnan yksiköt ja valtiontalouden tarkastusvirasto, sekä niiden roolit ja vastuut. Nämä toimijat toimivat riippumattomasti ja asiaankuuluvat toiminnot on eriytetty, mikä tekee valvontajärjestelmistä vankat ja riittävät.

(33)Suunnitelman tuloksellisesta täytäntöönpanosta vastaavat liittovaltion valtiovarainministeriön koordinointielin ja vastuuministeriöt. Eri järjestelyt, jotka on otettu käyttöön suunnitelman laatimiseksi ja neuvottelemiseksi sekä sen tuloksellisen ja tarkan täytäntöönpanon varmistamiseksi, ovat uskottavia oikeudellisen valtuutuksen ja hallinnollisten valmiuksien osalta. Suunnitelman välitavoitteet ja tavoitteet muodostavat asianmukaisen järjestelmän suunnitelman täytäntöönpanon seurantaa varten. Välitavoitteet ja tavoitteet ovat selkeät ja realistiset, ja kyseisille välitavoitteille ja tavoitteille ehdotetut indikaattorit ovat merkitykselliset, hyväksyttävät ja luotettavat. Välitavoitteet ja tavoitteet koskevat myös jo toteutettuja toimenpiteitä, jotka ovat asetuksen 17 artiklan 2 kohdan nojalla tukikelpoisia. Näiden välitavoitteiden ja tavoitteiden tyydyttävä saavuttaminen aikanaan on tarpeen maksupyynnön perustelemiseksi. Saksan viranomaisten kuvailemat varmennusmekanismit, tietojenkeruu ja vastuualueet vaikuttavat niin luotettavilta, että niiden perusteella voidaan riittävällä tavalla perustella maksupyynnöt sen jälkeen, kun välitavoitteet ja tavoitteet on saavutettu.

(26)Saksan elpymis- ja palautumissuunnitelmassa painotetaan voimakkaasti digitaalista siirtymää ja siitä kaikilla aloilla aiheutuvia haasteita, sillä siihen on osoitettu merkittävä osuus kokonaismäärärahoista ja digitaalisilla näkökohdilla on merkittävä asema suurimmassa osassa sen komponentteja.

(24)Näillä toimenpiteillä edistetään suoraan vihreää siirtymää, erityisesti ilmastonmuutoksen hillitsemistä. Ne edistävät välillisesti myös muita vihreän siirtymän tavoitteita, erityisesti tukemalla kiertotaloutta ja vähentämällä ilman epäpuhtauspäästöjä, ja ne ovat yhdenmukaisia Saksan kansallisen energia- ja ilmastosuunnitelman (2021–2030) ja ilmastoa koskevan vuoteen 2050 tähtäävän toimintasuunnitelman kanssa. Suunnitelma ei sisällä toimenpiteitä, joiden tavoitteena olisi luonnon monimuotoisuus, mutta koska kyseiset toimenpiteet edistävät ilmastonmuutoksen hillitsemistä, ne saattavat olla hyväksi myös luonnon monimuotoisuuden säilyttämiselle, sillä ilmastonmuutos on yksi suurimmista luonnon monimuotoisuuteen kohdistuvista uhkista. Saksa on tehnyt järjestelmällisen ”ei merkittävää haittaa” -periaatteen noudattamista koskevan arvioinnin, joka osoittaa, että mikään ehdotetuista toimenpiteistä ei aiheuta haittaa luonnon monimuotoisuudelle.

(39)Kansallisia lakeja ja sääntelyä pidetään tehokkaina petosten, lahjonnan ja eturistiriitojen kaltaisten sääntöjenvastaisuuksien ehkäisemisessä, havaitsemisessa ja korjaamisessa käytettäessä elpymis- ja palautumistukivälineen varoja. Tämä koskee myös elpymis- ja palautumistukivälineestä ja muista unionin ohjelmista myönnettävän päällekkäisen rahoituksen välttämistä. Sääntelykehys ja täytäntöönpanosta vastaavat julkiset elimet on kuvattu asianmukaisesti, ja valvonnasta vastaavilla toimijoilla on lakisääteinen toimeksianto ja hallinnolliset valmiudet huolehtia rooleistaan ja tehtävistään. Saksa on ilmoittanut, että sen elpymis- ja palautumissuunnitelman täytäntöönpanoon tarvittavien tietojen asianmukaista keräämistä, säilyttämistä ja raportointia varten perustetaan integroitu tietojärjestelmä. Saksa on aloittanut prosessin, jossa valtiontalouden tarkastusvirasto (Bundesrechnungshof) tarkastaa maan tietojärjestelmät, jotta voidaan havaita mahdolliset puutteet ja ryhtyä viipymättä toimiin tarkastuskertomuksen mahdollisten suositusten johdosta sekä varmistaa, myös siirtymäjärjestelmän avulla, että kaikki asetuksen (EU) 2021/241 22 artiklan 2 kohdan d alakohdassa tarkoitetut tiedot kirjataan kokonaisuudessaan. Saksa on sitoutunut antamaan pääsyn tällaisiin tietoihin.

Suunnitelman johdonmukaisuus

(40)Suunnitelmaan sisältyy suuressa määrin (luokitus A) asetuksen (EU) 2021/241 19 artiklan 3 kohdan k alakohdan ja liitteessä V olevan 2.11 jakson mukaisesti toimenpiteitä, joilla toteutetaan uudistuksia ja julkisia investointihankkeita johdonmukaisina toimina.

(41)Saksan elpymis- ja palautumissuunnitelmassa on johdonmukainen sanoma, jossa selkeänä strategisena painopisteenä on vihreä siirtymä ja digitaalinen muutos. Uudistukset ja investoinnit on kunkin komponentin sisällä kohdennettu yhdenmukaisten tavoitteiden saavuttamiseen, ja niiden odotetut tulokset vahvistavat toisiaan. Suunnitellut toimet muodostavat johdonmukaisen kokonaisuuden ja täydentävät toisiaan myös eri komponenttien kesken, ja suunniteltuihin investointeihin liittyy rakenneuudistuksia niiden vaikutuksen vahvistamiseksi. Myös eri komponentteihin kuuluvat toimenpiteet sopivat yhteen ja täydentävät luontevasti toisiaan. Jotta voidaan lisätä välineiden, erityisesti EU:n koheesiopolitiikan rahastojen keskinäistä johdonmukaisuutta, suunnitelmassa kannustetaan resurssien tasapainoiseen alueelliseen kohdentamiseen.

Tasa-arvo

(42)Sukupuolten tasa-arvoon ja kaikkien yhtäläisiin mahdollisuuksiin liittyviä kysymyksiä käsitellään useissa suunnitelman komponenteissa. Erityisen merkittäviin toimenpiteisiin kuuluu laadukkaan varhaiskasvatuksen saatavuuden parantaminen, koska sillä edistetään sekä sukupuolten tasa-arvoa, että sosioekonomisten haittojen vähentämistä. Oppisopimuskoulutuksen tukemisen ja covid-19-pandemiaan liittyvistä oppimisvaikeuksista kärsivien opiskelijoiden auttamisen odotetaan hyödyttävän suhteettoman paljon nuoria, jotka ovat muita heikommassa asemassa, myös maahanmuuttajataustaisia nuoria.

Turvallisuutta koskeva itsearviointi

(43)Saksa ei ole toimittanut turvallisuutta koskevaa itsearviointia asetuksen (EU) 2021/241 18 artiklan 4 kohdan g alakohdan mukaisesti, koska se ei ole katsonut sitä tarpeelliseksi.

Rajatylittävät ja useita maita koskevat hankkeet

(44)Saksan elpymis- ja palautumissuunnitelman keskeisenä piirteenä ovat siihen sisällytetyt Euroopan yhteistä etua koskevat tärkeät hankkeet (IPCEI-hankkeet), joita suunnitellaan vedyn (1 500 000 000 euroa), mikroelektroniikan (1 500 000 000 euroa) sekä seuraavan sukupolven pilvipalvelu- ja reunalaskentateknologian (750 000 000 euroa) aloilla. Nämä useita maita koskevat hankkeet on käynnistetty yhdessä muiden maiden kanssa.

Kuulemismenettely

(45)Saksan toimittaman kuulemismenettelyn yhteenvedon perusteella suunnitelman valmisteluvaiheessa on kuultu asianomaisia sidosryhmiä ja niiden lausunnot on otettu asianmukaisesti huomioon. Osavaltiot ovat toimivaltuuksiensa puitteissa osallistuneet suunnitelman laatimiseen varhaisessa vaiheessa sekä lukuisissa myöhemmissä vaiheissa. Suunnitelmassa on otettu huomioon niiden kannat, jotka koskevat erityisesti hallintorakennetta täytäntöönpanovaiheessa. Liittovaltion parlamentille on tiedotettu suunnitelman sisällöstä säännöllisesti. Suunnitelmaan sisältyvien toimenpiteiden valinnassa on otettu erityisesti huomioon työmarkkinaosapuolten ja ympäristöjärjestöjen näkemykset. Kuulemisen jälkeen osaa alun perin suunnitelluista uudistuksista ja investoinneista on mukautettu tai ne on poistettu suunnitelmasta. Lisäksi on kuultu yhteiskunnallisia sidosryhmiä, teollisuuden ja yritysten edustajia, kansalaisyhteiskuntaa ja kansallista tuottavuuskomiteaa. Suunnitelmaan sisältyvien rajatylittävien hankkeiden osalta Saksa on tehnyt tiivistä yhteistyötä muiden kyseisiin hankkeisiin osallistuvien jäsenvaltioiden kanssa.

(46)Jatkuvaa koordinointiprosessia on tarkoitus toteuttaa osavaltioiden sekä kuntien kanssa myös suunnitelman täytäntöönpanovaiheessa. Osavaltioiden pyynnöstä hallintorakenne mahdollistaa säännölliset koordinointikokoukset osavaltioiden ja liittovaltion vastuuministeriöiden välillä, sillä jälkimmäiset vastaavat uudistuksista ja investoinneista, jotka vaikuttavat suoraan osavaltioiden velvoitteisiin liittovaltiotasolla. Osavaltiot olisi otettava tiiviisti ja riittävän ajoissa mukaan myös täytäntöönpanon edistymistä koskevaan raportointiin. Asianomaisten toimijoiden sitoutumisen varmistamiseksi on olennaisen tärkeää, että kaikki asianomaiset paikallisviranomaiset ja sidosryhmät, työmarkkinaosapuolet mukaan lukien, osallistuvat suunnitelmaan sisältyvien investointien ja uudistusten täytäntöönpanoon niiden koko toteutuksen ajan.

Myönteinen arvio

(47)Koska komissio antaa Saksan elpymis- ja palautumissuunnitelmasta myönteisen arvion todeten, että suunnitelma täyttää tyydyttävästi asetuksessa (EU) 2021/241 vahvistetut arviointikriteerit, tässä päätöksessä olisi mainitun asetuksen 20 artiklan 2 kohdan ja liitteen V mukaisesti vahvistettava suunnitelman täytäntöönpanemiseksi tarvittavat uudistukset ja investointihankkeet, asiaankuuluvat välitavoitteet, tavoitteet ja indikaattorit sekä määrä, jonka unioni asettaa saataville suunnitelman täytäntöönpanoa varten rahoitustukena, jota ei makseta takaisin.

Rahoitusosuus

(48)Saksan elpymis- ja palautumissuunnitelman arvioidut kokonaiskustannukset ovat 26 518 833 613 euroa, mikä ylittää enimmäisrahoitusosuuden. Koska elpymis- ja palautumissuunnitelma täyttää tyydyttävästi asetuksessa (EU) 2021/241 vahvistetut arviointikriteerit ja koska elpymis- ja palautumissuunnitelman arvioidut kokonaiskustannukset ovat suuremmat kuin Saksan käytettävissä oleva enimmäisrahoitusosuus, Saksan elpymis- ja palautumissuunnitelmaa varten myönnettävän rahoitusosuuden olisi oltava yhtä suuri kuin mainitun asetuksen 11 artiklan mukainen Saksan käytettävissä olevan rahoitusosuuden kokonaismäärä.

(49)Laskelmaa Saksan enimmäisrahoitusosuudesta on määrä päivittää 30 päivään kesäkuuta 2022 mennessä asetuksen (EU) 2021/241 11 artiklan 2 kohdan mukaisesti. Saksan saataville olisi asetettava tietty määrä nyt, jotta kyseisen asetuksen 23 artiklan 1 kohdassa tarkoitettu oikeudellinen sitoumus voidaan tehdä 31 päivään joulukuuta 2022 mennessä. Enimmäisrahoitusosuuden päivittämisen jälkeen neuvoston olisi komission ehdotuksesta tarvittaessa muutettava tätä päätöstä ilman aiheetonta viivytystä niin, että se sisältää päivitetyn enimmäisrahoitusosuuden.

(50)Annettava tuki rahoitetaan neuvoston päätöksen (EU, Euratom) 2020/2053 5 artiklaan perustuvalla komission unionin puolesta toteuttamalla lainanotolla. Tuki olisi maksettava erissä heti, kun Saksa on tyydyttävästi saavuttanut elpymis- ja palautumissuunnitelman täytäntöönpanoon liittyvät yksilöidyt asiaankuuluvat välitavoitteet ja tavoitteet.

(51)Saksa on pyytänyt 2 250 000 000 euron ennakkomaksua. Kyseinen määrä olisi asetettava Saksan saataville asetuksen (EU) 2021/241 23 artiklan 1 kohdassa tarkoitetun rahoitussopimuksen mukaisesti sillä edellytyksellä, että kyseinen rahoitussopimus tulee voimaan.